open-index/open-wikipedia-markdown huggingface dataset:
Muntruni (artìculu 'n salentinu)

**Muntruni** ete un cumune ca se ttroa a 7 chilòmitri di Lecci, a 35 metri subbra lu liveddu te lu mari.

## '''Storia'''

Ci suntu doo diverse ipotesi subbra la nascita te lu nume Muntruni. La prima dice ca ice ca lu paise se chiama cusì perché sorse subbra nu luogu rialzatu tittu San Filio. La seconda ipotesi dice ca ene te mons tyronum, nu campu te addestramentu te li romani. 

## '''Muntruni moi'''

Moi lu paise tene 14 mila cristiani tutti te bbona salute. Lu paise ete famusu da nu puntu te vista architettonicu. Monumenti mutu importanti suntu lu palazzu baronale, fattu costruire dal viceré palermitanu Lopez y Royo, e la chiesa MariaAssunta dove se potenu ttruare soprattuttu all'internu li caratteri tipici te lu baroccu leccese. Mutu importante ete lu velodromu te li ulivi, nu parcu giochi mutu rande addune sia randi ca piccinni se potenu divertere, vistu ca a ddrai  se ttroanu sia giostre pe piccini sia campi te calcettu, sia attrezzi pe la ginnastica e sia nu palazzettu te lu sport a ddune se cioca a basket e a pallavolo. Inoltre pueti puru cire cu te faci le passeggiate e te passi lu tiempu.Ma lu velodromu ene ricordatu soprattuttu percè ne lu 1976 se ficera li mondiali professionistici te ciclismu su pista. Inoltre monteroni ae ricurdatu percè ete na cittadella universitaria in quantu l'immensu complessu dell'Ekotecne se ttroa intra lu territoriu muntrunese. 
Muntruni ete nu paese agriculu famosu soprattuttu pe l'olio te ottima qualità.

## Liami nterni

Lu stissu artìculu 'n sicilianu standard

Catigurìa:Parlata salentina
Papanzicu

La palora siciliana **papanzicu** è usata pi diversi speci di nzetti sautatura appartinenti a l’òrdini di l'Ortòttiri, ginirarmenti damaggiusi pi l’agricultura.

Catigurìa:Armali
Catigurìa:Nzetti
Giannettu

**Giannettu** pò rifiriri a:
*nu cavaddu di cursa: Giannettu (cursa)
*nu cavaddu di battagghia: Giannettu (battagghia)
Pirriaturi

Lu **pirriaturi** è cu, nta na pirrera, cava pâ strazzioni di petri o àutri matiriali.

Catigurìa:Prufissioni
Tirabusciò

Lu **tirabusciò** è n'arnisi mitàllicu cu punta a succhiellu pi stràiri li stuppagghi dî buttigghi.

Catigurìa:Mminzioni umani
Caverna

La **caverna** (o **grutta**) è na cavitati antìca scavata ntô solu o ntâ roccia d'aggenti naturali, speci stisa cchiù 'n larichizza ca n prufunnitati.

Catigurìa:Lochi
Capizzu

Lu **capizzu** è nu finimentu ca servi a tèniri liatu pri la testa nu cavaddu o n'armalu di soma.

Catigurìa:Mminzioni umani
Càvulu

La sprissioni **càvulu** (o **càulu**) è usata pi vari speci di chianti ervàcii dû gèniri Brassica oleracea anchiamenti curtivata n nummarusi varitati. E' puru n'urtaggiu di forma tunniggianti cu fogghi granni, utilizzatu ntâ priparazzioni di piatti tìpici, speci dâ cucina pupulari.

Catigurìa:Virduri
Catigurìa:Chianti
Catigurìa:Ortaggi
Catigurìa:Chianti ca si pònu manciari
Cìciru

Lu **cìciru** è la sumenza cummistìbbuli nica e tunna, dâ chianta *Cicer arietinu*, usata pi priparari vari piatti. E' nu ngridienti principali dâ cucina siciliana di l'entruterra.


File:Cicer arietinum 003.JPG|
File:Chickpea pods.jpg
File:Cicer arietinum20100417 08.jpg
File:Cicer arietinum noir MHNT.BOT.2017.12.2.jpg|*Cicer arietinum noir*


Catigurìa:Cucina siciliana
Cìfalu

Lu **cìfalu** è nu pisci òssiu (Mugil cephalus) cu corpu cilìntricu e schina argintata, cumuni ntô Miditirràniu e apprizzatu pî sò carni.

Catigurìa:Armali
Catigurìa:Pisci
Timpuluni

**Timpuluni** pò rifiriri a:
*nu schiaffu câ manu graputa: Timpuluni (manu graputa)
*nu schiaffu cû dorsu dâ manu: Timpuluni (dorsu dâ manu)
Buffazza

La **buffazza** è nu schiaffu viulentu datu cu la manu graputa supra la facci.

Catigurìa:Azzioni umani
Pezzi vecchi

Li **pezzi vecchi** sunnu stracci, pezzi di tissutu vecchiu usati speci pi fàciri li pulizzìi di casa.

Catigurìa:Cosi
Cìnniri

La **cìnniri** è na prùvuli griggiastra, e è lu risìduu dâ cummustioni di na sustanza orgànica, speci ligna, cravuni, ecc.

Catigurìa:Cosi
Zuccu (fustu)

Lu **zuccu** èni lu corpu principali a la ditta di l'àrvuli di unni nèscinu li rami.

Catigurìa:Chianti
Zuccu (cippu)

Lu **zuccu** è la parti nfiriuri di n'àrvulu di cui si jisa la parti eretta, si dipàrtinu li ràdichi e nàscinu jèttiti novi.

Catigurìa:Chianti
Cira (aspettu)

La **cira** è na sprissioni o n'aspettu dâ facci ch'ìnnica li cunnizzioni fìsichi, o lu statu di saluti di quarchidunu.

Catigurìa:Saluti
Sparadrappu

Lu **sparadrappu** è nu midicamentu p'usu sternu, custituiutu di na striscia adisiva e di na garzetta stèruli o midicata, ca s'àpprica supra firiti nichi.

Catigurìa:Mminzioni umani
Catigurìa:Midicina
Circu

Lu **circu** è na forma di spittaculu rapprisisntata ntî na tenda, di s?olitu di forma circulari cu nùmmira di pagliazzi, armali, trapizzisti, e maggia.

Di sòlitu nu circu è n cuntìnuu viaggiu di nu postu a n'autru.

Catigurìa:Spittaculu
Cìrculu

thumb|350px|Lu circulu di cunvirsazzioni a Rausa Ibbla.
Lu **cìrculu** è nu gruppu o sucitati di pirsuni ca si riunìscinu ntôn locu ditirminatu a scopu arricriativu o curturali o tutti dù cosi nzèmmula (arricriativu e curturali). 'N Sicilia, tra lu XIX e lu XX sèculu si sviluppau tutta n'architittura didicata ê circuli. Pi esempiu a Rausa si pò ammirari â piazza Duomu a Ibbla, nu beddu palazzu a un pianu cu nu barcuni e la scritta di supra *[[Circolo di Conversazione]]*.

Catigurìa:Sucità
Midudda

La **midudda** ( o mirudda) è lu tissutu moddu, di culuri jancastru, prisenti ntî tissuti òssii di li Virtibbrati.

lu dittu “ É senza mirudda “ sta a significari ca unu è senza ciriveddu, babbu.

Catigurìa:Anatumìa
Troffa

La **troffa** è la chianta, o nzemi di chianti iunciuti, vascia, speci senza zuccu, cu tanti rami fitti e ntricati ca spùntanu dirittamenti di lu turrenu.

Catigurìa:Chianti
Catigurìa:Natura
Cessu

Lu **cessu** – chiamatu macari **cabbinettu** o **tazza** (dû talianu) – è n'elementu dâ casa, n particulari dû bagnu, ca cogghi l'escrementa dî cristiani. Pò jèssiri custruitu n ciràmica, azzaru, vitru e àutri matiriali.

## Funziunamentu

La tazza unni cci s' assetta è junciuta a nu tubbu di scaricu e a na speci di gebbia nica, unni c'è l'acqua ca cogghi tuttu lu matiriali jittatu, accussì nun sbòmmica fetu. Ogni vota ca veni usatu, a parti dintra dû vasu veni pulizziata di l'acqua ca si jetta. St'utilizzu aggiùa macari pi sparagnari li cunzuma. Tràmiti li tubbaturi, l'escrementi arrìvanu ntâ fogna.

Catigurìa:Mminzioni umani
Gistra

La **gistra** o **coffa** è nu cannistru o panaru a sponni àuti, speci di vìmini ntrizzatu.

Catigurìa:Mminzioni umani
Retrè

Lu **retrè** è nu cabbinettu di dicenza (na latrina).

si chiama r'accussì picchi nnei casi antichi si truvava r'arrieri a casa nno jardinu, allatu a casuzza r'i addini o r'i lobbiri.
Catigurìa:Lochi
Latrina

La **latrina** è nu lucali dutatu di survizza iggiènici pî bisogni curpurali, speci a usu pùbbricu.

Catigurìa:Mminzioni umani
Cannistru

thumb|300px|Artiggianu chi fabbrica li cannistra.
Lu **cannistru** è nu ricipienti di vìmini o àutru matiriali ntrizzatu furnutu ginirarmenti d'un sulu mànicu. Si distingui dâ cavagna pirchì è cchiù granni e pû matiriali usatu.

Catigurìa:Mminzioni umani
Cufinu

thumb|300px|Quattru tipa di cufina.
Lu **cufinu** è nu panaru di vìmini o àutru matiriali.

Catigurìa:Mminzioni umani
Citrolu

Lu **citrolu** è nu fruttu cummistìbbuli di forma allongata, cu scorza virdi e purpa janca e carnusa, ca si mancia friscu o cunzirvatu.

### Curiusità
La parola **citruluni**, litterlmenti citrolu grossu, è usata cchiossài comu disprigiativu versu na pirsuna chi nun capisci, chi havi la testa dura.

Catigurìa:Frutta
Catigurìa:Cucina
Catigurìa:Ligumi
Palettu

**Palettu** pò rifiriri a:
*na sorta di barra di ferru: Palettu (barra di ferru)
*nu sistema pi bluccari: Palettu (sistema)
Palettu (barra di ferru)

Lu **palettu** è na sorta di chiavistellu scurrèvuli ntra guidi o aneddi c'assicura la chiusura dû nterno dî battenti di porti o finestri.
 

Catigurìa:Mminzioni umani
Palettu (sistema)

Lu **palettu** è na barra di ferru ca scurrennu nta na seri di passanti mitàllici mpidisci l’apirtura di na porta o na finestra.

Catigurìa:Mminzioni umani
Cìcara

La **cìcara** è na tazza cu mànucu, speci di purcillana o maiòlica. La **cicaredda** è na cìcara nica.

Catigurìa:Ricipienti
Catigurìa:850 palori siciliani di basi
Cicaruni

La sprissioni siciliana **cicaruni** è usata, 'n modu dispriggiativu, pi la cìcara.

Catigurìa:Ricipienti
Catigurìa:Sprissioni siciliani
Chiassu (rumuri)

Lu **chiassu** è nu schiamazzu, nu strèputu pruduttu di vuci di pirsuni.

Catigurìa:Fatti
Catigurìa:Scrusci
Canea

La **canea** è nu gruppu mpurtanti di pirsuni schiamazzanti o poti èssiri lu schiamazzu stissu.

Catigurìa:Fatti
Catigurìa:Scrusci
Battarìa (strumentu)

La **battarìa** o **battiria** è nu nzemi di strumenta a pircussioni ca ponnu èssiri sunati di n'ùnucu musicista, usatu speci n cumplessi jazz, rock e di mùsica liggera.

Catigurìa:Strumenta
Chirca

La **chirca** è la rasatura circulari dâ summitati di lu capu purtata obbricatoriamenti d'arcuni riliggiusi.  Sta parti dâ testa, cchiù giniralmenti, si chiama lu chirchiriddu.

Catigurìa:Riliggiuni
Matrici (architittura)

*Pi àutri significati dâ parola matrici taliati [[matrici (disambiguitati)|ccà]]*

La **matrici** è, ntôn datu tirritoriu, la cresia priminenti supra l'àutri.

Catigurìa:Lochi
Catigurìa:Riliggiuni
Vavaluci

Lu **vavaluci** (o **babbaluci**) è na lumaca di terra câ cunchigghia. È nu tipu di molluscu chi fa parti dâ classi: *[[Gastropoda]]*.
àutri sionimi ntê diversi parti dâ Sicilia sunnu: *vaccareddu*' **vavalaggio**, **favaluciu**. Quannu a tocchi, capita ca s'ammuccia i conna. 

## Ntâ cucina siciliana
Trova utilizzu macari ne ricetti siciliani. Nfatti è assai usata na cucina tipica. Na ricetta tipica sunnu li vaccareddi.

## Ntâ littiratura siciliana
*Li Babbaluci* di Giuvanni Meli (n'astrattu):
:Purtandusi la casa su la schina
:dui babbaluci all'umbra di una ferra, 
:cu la vucca di scuma sempri china
:si ianu strascinannu terra terra

## Gallirìa

Image:Snail2.JPG|*Cornu aspersa*, vavaluci di jardinu, ntê Stati Uniti
Image:GardenSnail1.jpg|*Cornu aspersa*, vavaluci di jardinu, Hampshire, Regnu Unitu
Image:European brown snail.jpg|*C. aspersa*
Image:Gardensnail.jpg|*C. aspersa*, Nghilterra
Image:Snail-WA edit02.jpg|*Cepaea hortensis*
Image:Snail WA.jpg|*Cepaea hortensis*
Image:Cepaea_nemoralis_pair_banded_shells.jpg|*Cepaea nemoralis*
Image:Achatina fulica Thailand.jpg|*Achatina fulica* (Vavaluci àfricanu gicanti)


## Talìa puru

* Vaccareddi

## Rifirimenti


Catigurìa:Armali
Taccia

La **taccia** o **chiovu** è na barretta di ferru fina e a sizzioni circulari e cu na strimitati appuntuta e l’àutra allaricata nta na capocchia, ca si chianta ntô lignu o nta àutru matiriali e servi pi junciri ntra d'iddi dui elimènti oppuru pi fissari, appènniri o sustèniri acchiccosa.

Catigurìa:Mminzioni umani
Catigurìa:850 palori siciliani di basi
Tappina

La **tappina** o **pianella** è na còmmada causatura di peddi o tissutu mòrbidu e leggiu nnussata n casa.Tappine

## Talia puru
* Sànnalu
* Savatta
* Sola

Catigurìa:Scarpi
Babbusci

Lu **babbusci** è na pantòfula modda e liggera, chiusa ntâ parti pustiriuri.

Catigurìa:Scarpi
Catigurìa:Nnumenti
Cucciddatu

Lu **cucciddatu** è nu pani di forma circulari cu purtusu mmenzu.

## Liami nterni

Cuddura

Catigurìa:Pani
Cuddura

La **cuddura** è pani di forma circulari. Poti èssiri macari nu duci di forma circulari chi si mancia a Natali. Pò essiri fatta cu l'ovu o senza ova, e è fatta di pani câ gigghiulena e pò essiri puru di biscottu aduci. Nti certi zoni si usa na varianti, dirivata dâ cuddura, chiamata cudduredda. A Delia si fannu comu biscotti tunni tunni e sunnu mpastati cu lu mustu di lu vinu.

Catigurìa:Cucina
Cudduredda

La **cudduredda** o **cuddruredda** assicunna dâ zona si pò rifìriri a :

## Cucina
*cudduredda (pani): na forma di pani dirivata dâ cuddura 
*cuddrireddri: na spicialità aduci. 

Catigurìa:Cucina
Celu

Lu **celu** è la vacantarìa ô di susu dâ superfici tirrestri ca, vistu dâ terra, appari comu nu dammusu limitatu di l’urizzonti nta cui pàrinu movirisi l'astri.

Lu plurali e' li "cela".

Catigurìa:Cosi
Catigurìa:850 palori siciliani di basi
Gigghiu

**Gigghiu** pò rifiriri a:

## [[Butànica]]
*nu ciuri: Gigghiu (chianta)

## [[Anatumìa]]
*nu pilu: Gigghiu (anatumìa)

## [[Giugrafìa]]
*Lu Gigghiu è n'ìsula di l'arcipelacu tuscanu.
Cirasa

La **cirasa** è lu fruttu cummistìbbuli dâ cirasara, di forma tunniggianti, culuri russu cchiù o menu ntenzu a secunna dâ varitati, purpa di gustu duci o liggermenti acìdulu.
La cirasa è nu fruttu bonu Ca' costa assai.

Catigurìa:Frutta
Cilindru

thumb|200px|Nu cilindru.
Lu **cilindru** è na forma giometrica tridiminsiunali chi si carattirizza di na basi circulari e nu sviluppu tridiminsiunali, spissu urtugunali, rispettu a l'autizza.

## Formuli

Siddu r è lu raggiu dû circulu di basi e h è l'autizza, lu vulumi dû cilindru è

V=\pi r^2h
## Talìa puru

*Toru (giometrìa)

Catigurìa:Giometrìa
Cigniali

Lu **cigniali** è nu mammìfiru sarvaggiu sìmuli a lu maiali cu testa grossa e musu allungatu, canini spurgenti rivoti versu l’àutu, pilu ìspidu, cuda curta e ritorta. 

Catigurìa:Armali
Cigna

La **cigna** è na striscia di peddi, di stoffa o di corda ca servi pi strìnciri, surrèggiri, liari.

Catigurìa:Mminzioni umani
Cinigghia

La **cinigghia** è nu filatu villutatu e pilusu usatu pi fabbricari tappeti, asciucamanu, guarnizzioni, ecc. particularmenti moddi.

Catigurìa:Matiriali
Cincu

Lu **cincu** è lu nùmmaru ch'è pari a quattru unitati cchiù una (ntâ nummarazzioni àrabba rapprisintatu cu 5, nta chidda rumana cu V.

Catigurìa:Nùmmura
Catigurìa:Matimàtica
Cinchina

La **cinchina** è nu nzemi di cincu cosi aguali. 

Vene puru usata 'nna Tùmmula quannu fai cincu nummari i fila. 

Catigurìa:Nùmmura
Cintura

La **cintura** è na striscia di peddi, di coriu, di stoffa, ecc. usata pi sustèniri n vita l'àbbiti oppuru a scopu urnamintali.

Catigurìa:Mminzioni umani
Catigurìa:Moda
Cioccolatti

Lu **cioccolatti** o **cicculatti** ("cioccolata" 'n talianu) è na vìppita càuda ottinuta facennu sciògghiri cacausu zuccaratu n latti o acqua vugghienti.

Catigurìa:Vìppiti
Catigurìa:Cucina
Ciaca

La **ciaca** è nu sassu arrutunnatu ca s'attrova speci longu lu cursu di ciùmira e turrenti. Quannu la ciaca è granni, veni chiamata **ciacuni**.

**si dici:** Si chiù duru dâ ciaca, chi boli diri chi puru si unu li cosi ti dici centu voti, o nun ti trasuno in testa, oppuri nun li voi sentiri.

Catigurìa:Natura
Allium cepa

Lu ***Allium cepa*** (chiamatu "cipudda" 'n Sicilia) è na la chianta ervàcia àuta cchiù d'un metru, cu fogghi cilìndrichi e ciura janchinusi, larucamenti curtivata pû sò bulbu cummistìbbuli. 

Lu bulbu ci havi nu sapuri forti, e è custituitu di squami di culuri jancu o viulàciu disposti a strati e cummigghiati di na suttili scorcia culuri rami o russa o janca, veru usata n cucina, speci comu cunnimentu. Sta vidura veni di 

Quarchi vota si usa l'esprissioni "cipuddazza" pi cipuddi di qualità scarsa.

Catigurìa:Chianti
Catigurìa:Virduri
Cupressus sempervirens

Lu **Cipressu** (*Cupressus sempervirens*) (chiamatu "cipersu" 'n Sicilia) è n'àrvilu semprivirdi diffusu ntê riggiuni miditirrànii, carattirizzatu di capigghiatura piramidali, fogghi squamiformi e scorcia di culuri griciastru, curtivatu speci comu chianta urnamintali. 
## Unna si trova
Lu cipressu iè diffusu in tutti li regiuni ccu un clima timpiratu-callu, macari aridu. Si trova in America di lu nord e centru, ndi lu sud di l'Europa, ndi l'Africa di lu nord e in Cina e Vietnam. Ci su di li cipressi nsina lu desertu du lu Sahara. 
Li cipressi vinninu piantati spissu ndi li cimiteri ppi segnalari la presenza di li murti.
## Biulugia
Sù arbiri semprivirdi ccu fuglie picciddi, ccu li fogli e guglia tutti ammassati l'una all'atra. 
Li hiuri, pocu appariscenti, ssu riuniti in appariscenze ccu un sulu sessu. Li frutta, ditti "garburi", su di li coni lignusi, divisi da li squami ca si separanu ndi la maturità.
## Curiusità
Ndi lu paisi di Bolgheri ce lu *Viali di li cipressi*, na strada storica longa 4km, di sta via ci su migliaia di cipressi. Lu poeta Giosuè Carducci ci didicau na puisia.

Catigurìa:Chianti
Pruvigghia

La **pruvigghia** è n'ammiscata di prùvuli finìssimi, liggermenti prufumata, culurata secunnu li vari tunalitati dâ carnaciuni, usata pû truccu, speci dâ facci.

Catigurìa:Biddizza
Crienti

Lu **crienti** è cu accatta nu beni o nu survizzu pressu n'asircizziu o n’azzienna.

Catigurìa:Cummerciu
Cristeriu

Lu **cristeriu** è la ntruduzzioni di lìquiti ntô rettu a scopu evacuativu, nutritivu o disinfittanti.

Catigurìa:Midicina
Cruduzzu

Lu **cruduzzu** è l'ossu nicu ca custituisci l’ùrtimu sigmentu dâ culonna virtibbrali, articulatu cu l’ossu sacru.

Catigurìa:Anatumìa
Mmizzigghi

**Mmizzigghi** pò rifiriri a:
*li scataminnacchi: Mmizzigghi (scataminnacchi)
*li mmiròcculi: Mmizzigghi (mmiròcculi)
Pìspisa

La **pìspisa** è n'aceddu (*Motacilla flava*) cu pizzu suttili e appuntutu, ali e cuda longhi, piumi giarni supra la panza e griciu–bruni supra la schina.

## Gallery


Image:Motacilla_flava_1_young_(Marek_Szczepanek).jpg|Pìspisa
Image:Motacilla_flava_2_young_(Marek_Szczepanek).jpg|Pìspisa
Image:Motacilla_flava_flavissima.jpg|Pìspisa gialina
Cuculus canorus canorus MHNT.ZOO.2010.11.150.44.jpg |*Cuculus canorus canorus* + *Motacilla flava* 


Catigurìa:Aceddi
Culabbrodu

Lu **culabbrodu** è n'arnisi di cucina sìmuli a nu cuppinu, ma cû funnu spurtusatu, usatu pi filtrari vrodi.

Catigurìa:Mminzioni umani
Catigurìa:Cucina
Nino Garajo

**Nino Garajo** (Bagarìa (PA), 1918 – Roma, 5 di nuvèmmiru di 1977) fu nu pitturi talianu. Nascìu di famigghia burghisa cu ascinnenti di patri di lignaggiu nòbbuli d'orìggini spagnola. Li nanni dâ matri a ddu tempu campàvanu ntô Palazzu Villarosa, la soru dû patri ntâ Villa Palagonia ("la Villa dî mostri") n menzu a pareti di sfruntati ibbiscus e di gersumini ca dùnanu â testa.

Garajo, Nino
Garajo, Nino
Garajo, Nino
Garajo, Nino
425

## Abbinimenti
*23 di uttùviru: Valentinianu III addiventa Mpiraturi Rumanu

## Nasciuti
## Morti

Catigurìa:Sèculu V
42 a.C.

## Abbinimenti

## Nasciuti
*

## Morti
* 23 di uttùviru: Marcu Giuniu Brutu

Catigurìa:Anni dî sèculi a.C.
Oosterhout

**  Oosterhout ** è nu nomu di sti lochi 'n Ulanda:

*Oosterhout (Gelderland)
*Oosterhout (Noord-Brabant)
Braunau am Inn

** Braunau am Inn ** è nu nomu d'un locu di l'Austria, e pò rifiriri a:

* Braunau am Inn (ripartu)
* Braunau am Inn (citati)
San Luis Potosí

** San Luis Potosí ** è nu nomu d'un locu dû Mèssicu, e pò rifiriri a:

*San Luis Potosí (citati)
*San Luis Potosí (statu)
Sint-Jacobskerk

** Sint-Jacobskerk ** è nu nomu di sti cresi 'n Belgiu:

*Sint-Jacobskerk (Anversa)
*Sint-Jacobskerk (Gent)
*Sint-Jacobskerk (Bruges)
La Sicilia

**La Sicilia** è nu jurnali chi nesci a Catania e chi havi na diffusioni riggiunali, cuprennu tutta la Sicilia, e 'n particulari la Sicilia urientali. Havi na tiratura di circa 270.000 copi.

## Lijami sterni
* Lu situ dû jurnali

Catigurìa:Jurnalismu
Catigurìa:Jurnalismu 'n Sicilia
Catigurìa:Stampa
Èbbridi esterni

thumb|right|200px|

L**Èbbridi esterni** cumprenninu nu gruppu d'ìsuli chi appartèninu â Scozzia.

## Viditi puru:
* South Uist

Catigurìa:Scozzia
Catigurìa:Ìsuli
Cummerciu tranzaharianu

Lu **cummerciu tranzaharianu**, tra li paisi Miditirrànii e l'Àfrica di l'ovest, era nu passaggiu di cummerciu mpurtanti dû sèculu VIII nzinu â secunna mitati dû sèculu XVI. Datu ca lu disertu dû Sahara cumprenni na granni ària scòmmuda e piriculusa, siparannu lu mari Miditirràniu dâ Niger (ntâ zona sutta-sahara), ca stu tipu di cummerciu cci abbinìu si tratta d'un fattu ncridìbbili. Si valissi fari stu viaggiu longu e diffìcili sulu siddu li circustanzi ecunòmichi fùssiru òttimi. 

Lu cummerciu vinni cunnuttutu usannu carri chî camiddi àrabbi. Sti camiddi foru abbuffati pi quattru misi supra li chiani dû Maghreb o dû Sahel prima d'accuminzari lu viaggiu longu. Secunnu a Ibn Battuta, lu spluraturi chi accumpagnau sti carri, cc'èranu armenu milli camiddi, e quarchi vota s'arrivaru a 12.000. Èranu guidati di bèrbiri chi canuscìanu lu sdisertu lu megghiu di tutti. Era nu viaggiu priculusu e cci vulìa tèniri bon'accura e n'òttima cuurdinazzioni.

## Talìa puru
* Timbuctù

Catigurìa:Cummerciu
Catigurìa:Ecunumìa stòrica
Catigurìa:Àfrica
Pruvincia di Pistoia

La **Pruvincia di Pistoia** è na riggiuni ntâ Tuscana. Cunfina ô nord cu l'Emilia Rumagna (pruvincia di Modena e pruvincia di Bulogna), ô livanti con la provincia di Prato, ô sud câ pruvincia di Firenzi, e ô punenti câ pruvincia di Lucca.

## Storia

## Viditi puru:
* Lista dî cumuna dâ pruvincia di Pistoia

Catigurìa:Tuscana
Pistoia
Cumuna dâ pruvincia di Pistoia

Li cumuna dâ pruvincia di Pistoia sunnu:

* Abetone
* Agliana
* Buggiano
* Chiesina Uzzanese
* Cutigliano
* Lamporecchio
* Larciano
* Marliana
* Massa e Cozzile
* Monsummano Terme
* Montale
* Montecatini Terme
* Pescia (PT)
* Pieve a Nievole
* Pistoia
* Piteglio
* Ponte Buggianese
* Quarrata
* Sambuca Pistoiese
* San Marcello Pistoiese
* Serravalle Pistoiese
* Uzzano

Catigurìa:Tuscana
Màrmuru

Lu màrmuru è un matiriali ca si pigghia dâ rocca. Famusu è chiddu jancu di Carrara ca sta a lu nord.

Catigurìa:Matiriali
Còllira

La **còllira** è nu sintimentu d'ira e di sdegnu, spissu â ntrasatta e ca si manifesta n gèniri cu palori o atti viulenti.

Catigurìa:Sintimenti umani
Abbili

Cû tèrmini **abbili** (o **raggia**) s'ìnnica nu statu psicològgicu altiratu, n gèniri pruvucatu, capaci di livari li freni, li lìmmiti c'ogni cristianu havi.

## Riliggiuni
Ntâ riliggiuni cristiana l*'abbili*, spiciarmenti ntisa comu sintimentu di vinnitta, è unu dî setti vizzi capitali. Chistu malgradu, la Bibbia cunteni nummirusi rifirimenti a l'abbili di Diu (Giuvanni, Rumani, Efesini, Culussisi, Apucalissi)

Catigurìa:Sintimenti umani
Catigurìa:Piccati
Catigurìa:Psicoluggìa
Raggia

La **raggia** (o "rabbia" ma sta palora è nu talianismu) è na furia, na viulenza sfrinata. Poti èssiri macari n'irritazzioni viulenta pruvucata di gravi cuntraritati, forti dilusioni, ca spissu si manifesta cu riazzioni ncuntrullati.

Catigurìa:Sintimenti umani
Catigurìa:850 palori siciliani di basi
Coddu

Lu **coddu** è na parti di lu corpu ca, nta l’òmunu e nta àutri virtibbrati, unisci la testa a lu turaci.

Catigurìa:Anatumìa
Catigurìa:850 palori siciliani di basi
Palumma

La **palumma** è n'aceddu dû gèniri Columba dâ famigghia di li Columbidi ca cumprenni tanti speci cumunimenti noti comu palummi o picciuna.

Catigurìa:Armali
Catigurìa:Aceddi
Cuteddu

Lu **cuteddu** (pl: cutedda) è n'arnisi furmatu di na lama affilata nziruta ntôn mànucu, usatu comu utènzuli pi tagghiari o macari comu arma.

Catigurìa:Arnisi
Catigurìa:Armi di difisa
Catigurìa:Pusati di tàula
Catigurìa:Armi
Catigurìa:Utènzili
Catigurìa:850 palori siciliani di basi
Frazzata

La **frazzata** è na cuperta di lettu attudunata.

La palora veni dû spagnolu *frazada*, chi 'n turnu forsi havi na pruvinenza àrabba: *farsat*.

Catigurìa:Cosi
Catigurìa:Lettu
Cuperta

La **cuperta** è n'anchiu rittànculu di tissutu, pisanti, ca si stenni susu li linzola pi riparàrisi di lu friddu duranti lu riposu. E' puru nu drappu ca servi pi cummmigghiari. 

Catigurìa:Cosi
Catigurìa:Lettu
Spisa

La **spisa** è l'usu di na summa di danaru a fauri d'un quarsiasi suggettu a lu fini d'ottèniri beni, survizza, ecc.

E' midemma l’accàttitu pi lu quali si spenni na ditirminata summa di danaru.

Catigurìa:Azzioni umani
Cumpanaggiu

Lu **cumpanaggiu** è zoccu si mancia cû pani. Esempia di cumpanagghiu sunnu lu furmagghi, li ulivi, o li pummadoru.

Catigurìa:Alimenti
Catigurìa:Cucina
Accàttitu

L' **accàttitu** è l'accattari, e è macari la cosa accattata.

Catigurìa:Cummerciu
Catigurìa:Ecunumìa
Catigurìa:Danaru
Catigurìa:Azzioni umani
Cumprimentu

**Cumprimentu** pò rifiriri a:
*na sprissioni d'apprizzamentu: Cumprimentu (apprizzamentu)
*na sprissioni di china appruvazzioni: Cumprimentu (lodi)
Salamilicchi

Li **salamilicchi** sunnu un salutu, n'attu d'ossequiu, nu cumprimentu ccissivamenti cirimuniusu, furmali e affittatu.

## Etimuluggìa

Sta parola veni di l'àrabbu "salamu alikum". Stu salutu canusciutu di tutti l'àrabbi signìfica precisamenti "La paci supra vui".

Catigurìa:Azzioni umani
Catigurìa:Sucità
Cunchigghia

La **cunchigghia** è na scorcia carcàriu ca cummigghia lu corpu di tanti mulluschi.

Catigurìa:Anatumìa
Fumeri

Lu **fumeri** (forsi dû francisi "fumier" câ prununza "fumié") è na sustanza naturali o chìmica usata pi firtilizzari lu turrenu, e è furmata di rifiuti orgànici.

Catigurìa:Agricultura
Cunfidenti

Lu **cunfidenti** è na pirsuna a cui si cunfìdanu li propi sicreti.

Catigurìa:Sucità
Catigurìa:Cumpurtamentu umanu
Amicu strittu

La sprissioni **amicu strittu** è usata pi n'amicu ìntimu, n'amicu di tantu tempu.

Catigurìa:Sprissioni siciliani
Catigurìa:Amicizzia
Cunfidenza

La **cunfidenza** è na rivilazzioni, na cumunicazzioni d'argumenti risirvati.

Catigurìa:Sucità
Catigurìa:Azzioni umani
Catigurìa:Mafia
Finarda

La **finarda** è nu tèrmini, nu lìmiti stremu di nu tirritoriu, di nu funnu, ecc.

C'esti macari la varianti trapanisa, valdericiota: "**affinaida**" chi significa a stessa cosa.

Catigurìa:Giugrafìa
Cunfortu

Lu **cunfortu** è lu cunfurtari, l’èssiri cunfurtatu. Poti èssiri macari lu sullievu, la cunzulazzioni.

Catigurìa:Sintimenti umani
Catigurìa:Azzioni umani
Cunortu

**Cunortu** pò rifiriri a:
*na rassignazzioni: Cunortu (rassignazzioni)
*nu cunfortu: Cunortu (cunfortu)
Cunzulazzioni

La **cunzulazzioni** è lu cunzulari, lu cunzulàrisi e lu sò risultatu. 

Catigurìa:Azzioni umani
Catigurìa:Sintimenti umani
Arsinali

L' **arsinali** è lu cumplessu di li canteri e di l'officini pâ custruzzioni e la riparazzioni dî navi militari.

Catigurìa:Lochi
Catigurìa:Guerra
Cunfusioni

**Cunfusioni** pò rifiriri a:
*cosi misi a la sanfasò: Cunfusioni (disòrdini)
*nu rumuri: Cunfusioni (chiassu)
Cunigghiu

Lu **cunigghiu** è nu mammìfiru dâ famigghia di li Leporidi (Oryctolagus cuniculus), di cui s'hannu ottinutu tanti razzi dumèstichi, addivati pâ carni e la piddizza. Stu rudituri havi aricchi longhi, occhi granni e spurgenti, mustazzi, cuda curta, ciampi pustiriuri longhi atti a lu sàutu. La forma siciliana **cunigghieddu** veni usata pi nu cunigghiu nicu.

Catigurìa:Armali
Strattu

**Strattu** pò rifiriri a:
*na parti di n'òpira: Strattu (parti)
*nu priparatu: Strattu (priparatu)
*na spicialità culinaria siciliana: Strattu di pummadoru
Strattu (parti)

Lu **strattu**, ntisu comu parti, o **estrattu** è nu fascìculu (stampatu a parti) ca cunteni n'artìculu di na rivista o un capìtulu d'un libbru, di n'articulu, d'un firm, ecc.

Poti èssiri macari nu cirtificatu sustitutivu di n'attu pùbbricu, ca nni riporta li dati essinziali.

Catigurìa:Cosi
Catigurìa:Arti
Catigurìa:Òpiri
Marmillata

La **marmillata** è na cunzerva alimentàri speci di frutta, ca veni cotta lentamenti cu la junta di zùccaru.

Catigurìa:Cucina
Catigurìa:Frutta
Pizzìu

Lu **pizzìu** è na sciarra, na contraversia, o na pulèmica.

Catigurìa:Sucità
Catigurìa:Azzioni umani
Ntrallazzu

**Ntrallazzu** pò rifiriri a:
*nu mbrogghiu: Ntrallazzu (mbrogghiu)
*nu cuntrabbannu: Ntrallazzu (cuntrabbannu)
Cuntrabbannu

Lu **cuntrabbannu** è n'attivitati nun lècita ca cunzisti ntô mpurtari, spurtari o fàciri circulari ntô tirritoriu di nu statu merci vietati o suggetti a tribbutu.

Catigurìa:Azzioni umani
Catigurìa:Malavita
Catigurìa:Ecunumìa
Catigurìa:Mafia
Cummursioni

La **cummursioni** è na cuntrazzioni brusca e nun vuluntaria di li mùsculi causata di particulari stati murbusi.

Catigurìa:Midicina
Catigurìa:Saluti
Svinimentu

Lu **svinimentu** è lu svèniri e lu sò risultatu. E' na mumintània pèrdita di li senzi, dâ cuscienza nun duvuta a càusi patulòggichi.

Catigurìa:Saluti
Catigurìa:Midicina
Cunzurtu

Lu **cunzurtu** è na vìsita effittuata di cchiù mèdici supra un pacienti pi studiàrinni lu casu e cuncurdari na tirapìa.

Catigurìa:Midicina
Catigurìa:Saluti
Strattu di pummadoru

Lu **strattu di pummadoru** si pripara stinnennu ô suli ntê tirrazzi na sarsa di pummadoru chi si fa siccari pi diversi jorna nzinu a divintari nu cuncintratu di pummadoru.

## Lijami di fora
*Strattu stinnutu ô suli
*Tradizzioni culinari pachinisi

Catigurìa:Cucina siciliana
Cummogghiu

thumb|300px|Nu cummogghiu di plastica.
Lu **cummogghiu** (o videmma **cuverchiu**) è n'arnisi, speci di forma circulari, ca servi pi chiùiri o cummigghiari l'ammuccatura di vasi, bummula, pignati, cuntinitura, ecc. Lu **cummogghiuneddu** (**cuvirchieddu**) è nu cummogghiu nicu.

Catigurìa:Cosi
Catigurìa:Arnisi
Catigurìa:Mminzioni umani
Cutrigghia

La **cutrigghia** è nu rittànculu granni di tissutu ca si metti susu li linzola pi riparàrisi dî friddura duranti lu riposu.

Catigurìa:Mminzioni umani
Coriandrum sativum

Lu **Coriandrum sativum** (chiamatu "cugghiandru" o "cugghiànnaru 'n Sicilia) è n'èriva ànnua dâ famigghia di l'Ombrellifere, origginaria di l’Urienti miditirràniu, li cui frutti sunnu mpiegati n farmacìa, n licurarìa e p'arumatizzari cibbi e vìppiti. 

Catigurìa:Chianti
Catigurìa:Cucina
Catigurìa:Midicina
Ciaramedda

La **ciaramedda** è nu strumentu a ciatu custituiutu d'una o cchiù canni cu ammuccatura a ancia duppia, nzitati nta nu saccu di peddi unni veni mmisu ariu pi menzu di n'àutru tubbu. N Sicilia e n'Calabria è usatu p'accumpagnari n mùsica la nuvena di Natali.

thumb|left|200px|Na ciaramedda ntî nu quatru dâ scola fiamminca.
thumb|left|200px|Na ciaramedda.

## Ntâ littiratura siciliana
Di *Dialugu tra l'Auturi e lu sò Libru, a Usu di Prefazioni* di Ninu Martogliu:
:La Festa di Sant'Aita a Frivaru,
:cantanti, 'ntuppateddi, nuciddara...
:Natali, ccu li botti di murtaru,
:ccu li nuveni e li ciaramiddara!

## Rifirimenti


Catigurìa:Strumenta
Catigurìa:Mùsica
Catigurìa:Mùsica siciliana
Stili

Lu **stili** è lu modu abbituali d'èssiri, di sprìmirisi, di cumpurtàrisi

E' midemma la particulari forma nta cui si cuncritizza la sprissioni littraria o artìstica propia di n'auturi, di n’èbbica, di nu gèniri.

Catigurìa:Cosi
Catigurìa:Cumpurtamentu umanu
Cuttuni

La sprissioni **cuttuni** è usata pi vari chianti speci ervàcii e arvustivi dâ famigghia dî Malvacee, cultivati ntê zoni trupicali e subtrupicali pi la pruduzzioni di fibbri e d'ogghiu.

Catigurìa:Matiriali
Catigurìa:Midicina
Catigurìa:Chianti
Catigurìa:Cuttuni
Catigurìa:850 palori siciliani di basi
Corpu (anatumìa)

Lu **corpu** è la parti fìsica e matiriali ca custituisci la struttura di l’èssiri umanu e di l'armali.

Catigurìa:Anatumìa
Cùscusu

Lu **cùscusu** (o **cuscus**) è un chiattu dâ cucina nordafricana fattu di sìmula, cuciuta ô vapuri nna na cuscusera nzèmmula cu carni e virduri vugghiuti cu sarsi arumàtici e picanti. 

Lu *cùscusu â trapanisa*, ntâ Sicilia punintina, è un chiattu dâ tradizzioni, supratuttu ntra San Vitu e Tràpani, e si coci cû pisci mmeci dâ carni, o sulu chî virduri.

Catigurìa:Cucina
Catigurìa:Àfrica sittintriunali
Catigurìa:Cucina siciliana
Gregna

La **gregna** è nu fasciu di spichi di granu, aina o àutri ciriali tagghiati e liati nzèmmula duranti la fauciatura.

## Viditi puru:
* Liama

Catigurìa:Chianti
Catigurìa:Agricultura
Catigurìa:Ciriali
Domenico Dragonetti

**Domenico Dragonetti** (Vinezzia, 9 di aprili 1793-Londra, 16 di aprili  1846), era nu contrabbassista talianu.

## Vita

Accuminciò a sunari di carusu la chitarra, lu viulinu e lu contrabbassu, e a 12 anni accumincia a sunari cû maistru Michele Berini e a l'annu appressu addiventa primu contrabbassista di l'Opera Buffa di Vinezzia. A 14 anni trasi nta la Grand Opera di Vicenza e appressu pigghia lu postu dû maistru Berini a la cappella di San Marcu a Vinezzia.  Sempri a Vinezzia fici amicizzia cû viulinista Nicola Mestrino, e cu iddu fici sprimenti di l'acùstica di dui strumenta scrivennu macari capricci e àutri mùsichi brevi.

Ntô 16 di sittèmmiru dû 1794 sinni va a Londra unni arristau pi cinquanta anni doppu ca sunò pâ prima vota ô King's Theatre. Ntô 1798 sinni jìu a Vienna p'accanùsciri Haydin, e sempri nta sta cità vinni a canùsciri a Beethoven e Sechter.  Sempri a Londra sunò nta L'Acien Concert e ntâ Philarmonic Society.

Dû 1804 accuminciò a participari a tutti li Festival di Mùsica ngrìsi ca lu fìciru addivintari famusu spiciarmenti pî sò sunati cû viuloncillista Robert Lindley.  E' cunziddiratu maistru dû sò strumentu, e grazzi ô sò versu cu l'archettu s'ammintò un tipu di staccatu pircussivu ca nuddu accanusceva finu a tannu.  Travagghiò macari cu Mendelssohn, Liszt, Rossini e Paganini.

La fama li fici addivintari riccu assai, e siggeva pi tri voti di l'àutri musicanti.
Accucchiava strumenti musicali quatri e robbivecchi e quannu murìu lassò la sò bibblioteca musicali e li sò scritta a l'amicu Vincent Novello.

Nta li sò mùsichi si ponnu cuntari 8 cuncerti, chiossà di trenta quintetti pi strumenta a arcu e contrabbassu, contrabbassu sulu e accumpagnatu di l'orchestra o dû pianuforti.

Dragonetti, D
Cricca

La **cricca** è na cumbrìccula di pirsuni uniti ô scopu d'aiutàrisi e faurìrisi a vicenna, midemma a dammaggiu di l'àutri.

Catigurìa:Sucità
Catigurìa:Malavita
Crinu

Lu **crinu** è lu pilu dâ crinera o dâ cuda dû cavaddu o d'àutri armali, di struttura affini a chidda di lu capiddu umanu, utilizzatu macari ntâ fabbricazzioni d'ovatti, di scupitti e pinzeddi. 

Catigurìa:Matiriali
Crivu

Lu **crivu** (o **criu**) è na speci di grossu sitazzu (miccànicu o manuali) usatu pi vagghiari matiriali ncuirenti comu ciriali, rina, minirali, utilizzatu speci 'n campu agrìculu, nta l’edilizzia e ntâ nnustria strattiva. Lu crivu è puru dd'attrezzu ca servi pi mittìricci lu zùccuru a velu ntâ torta e pi culari lu cacau, chiddu chî purtusa va.

Catigurìa:Attrezzi
Criveddu

Lu **criveddu** è na speci di grossu sitazzu. 

## Viriti macari
* Criveddu d'Eratòstini 

Catigurìa:Arnisi
Crusta

La **crusta** è nu stratu supirficiali duru e siccu di quarchiccosa.

Catigurìa:Gioluggìa
Catigurìa:Pani
Catigurìa:Midicina
Testa d'avugghia

La **testa d'avugghia** è, nta l'avugghia, lu pirtusu nicareddu nta cui passa lu filu.

Catigurìa:Custura
Canigghia

La **canigghia** è lu risìduu dâ macinazzioni di li ciriali custituiutu dî vàini dî sumenzi, usatu speci pi l’alimintazzioni di l'armali. Veni dâ palora latina, *caniculae*, chi significa la granza dû granu.

Catigurìa:Agricultura
Catigurìa:Ciriali
Cucchiara

La **cucchiara** è na pusata di tàula custituiuta di na paletta còncava uvali usata pi cògghiri e purtari â vucca cibbi lìquidi o nun cumpatti.

Catigurìa:Pusati di tàula
Catigurìa:850 palori siciliani di basi
Cùncumu

Lu **cùncumu** è nu briccu di rami o d'àutru mitallu usatu pi cuntèniri lu café.

Catigurìa:Ricipienti
Custura

**Custura** pò rifiriri a:
*lu cùsiri e lu sò risurtatu: Custura (azzioni)
*nu dificiu: Custura (locu)
Scuffia

La **scuffia** è nu copricapu liggeru di lana, stoffa o tila, a li voti liatu sutta lu mentu pi menzu di dui nastri, n passatu cumuni nta l’abbigghiamentu fimminili, oi usatu speci pî neunati o di nfirmeri, ecc. comu misura iggiènica.

Catigurìa:Copricapi
Cucinu

Lu **cucinu** è na pirsuna c'havi nu ligami di parintela ricìprucu cu quarchidunu p'èssiri figghiu di nu zianu o di na ziana.

## Liami nterni

*Cucina

Catigurìa:Famigghia
Naca

La **naca** è nu lettu nicu pî neunati e pî picciriddi nichi. Li nachi hannu la carattirìstica spicìfica di aviri prutezzioni di latu contra li caduti duranti lu sonnu. Li nachi tradizziunali avìanu pedi menzi rutunni ca sirvìunu p'annacari e accussì favuriri lu sonnu dû picciriddu. Mmeci, ê jorna nostri, la maiuranza havi jammi nurmali chî roti. Chisti servunu pi dù cosi: la mubbilitati e l'annacamentu.

Cci sunnu tanti mudelli di naca fabbricati cu matiriali diversi: lignu, pràstica, mitallu, ecc. Quarchi naca nica dî neunati havi ncurpuratu na speci di tettu fattu di robbi stinnuti pi prutèggiri lu picciriddu dâ luci o macari comu sèmprici estètica. Pò aviri macari lazzi d'unni appennulìa na campanedda o àutri elementi sia sunori ca mobbili (cu elementi ca si mòvunu pi scuncintrari lu picciriddu). Pi rènniri quarchi naca piacèvuli â vista, certuni su' azzizzati cu pizzi, nocchi, ciocca e àutri uggetti estètici.

Li mudelli di naca pî picciriddi nzinu ê tri o quattru anni sunnu cchiù granni e hannu li lati cchiù àuti pi privèniri sàuti o caduti. Nta arcuni casi, na pareti si pò livari o scugnari pi tràsiri e nèsciri megghiu lu picciriddu, senza sforzu.

Li nachi ùsanu ô spissu nu matarazzu di scuma tagghiatu câ forma giusta pi jèssiri cchiù còmitu dî molli.

**Naca di viaggiu**. Naca ca si pò chicari usata pî viaggi. La struttura si chica supra a idda stissa pi occupari menu spazziu pussìbbili.

Catigurìa:Mminzioni umani
Zubbia

La **zùbbia** è na stritta gallarìa suttirrània scavata pi scopi militari, pû sculu di l'acqui o pâ cullucazzioni di tubbazzioni e cavi.

Catigurìa:Giugrafìa
Coriu

Lu **coriu** è nu matiriali dirivatu dâ peddi d'armali (vacca, pecura, ecc.) cunzata e è usatu pi cùsiri vistita e scarpi.

Catigurìa:Matiriali
Catigurìa:Nnustria
Curiusità

La **curiusità** (o curiusitati) è l’èssiri curiusu, n'emuzzioni ca provoca nu cumpurtamentu naturalmenti indacaturi comu l'isplorazzioni e lu 'mparari ca sunu qualitati ca si notanu spiciarmenti nta l'essiri umani e nta nu munzieddu di specii armali.

Siccomu st'imuzzione arrapprisenta nu stimulu pp'imparari cosi novi, a curiositati eni lu "carburanti" dâ  scenza e d'autri discipplini di lu studiu umanu.

Catigurìa:Cumpurtamentu umanu
Cùbbula

La **cùbbula** è nu dammusu di cupritura di n'edificiu, speci cresi o àutri munumenti a chianta circulari e cu sizzioni a semicìrculu, a paràbbula o uvuidali.

Catigurìa:Architittura
Asterales

**Asterales** è n'òrdini di chianti chî ciuri dâ classi Magnoliopsida. Cunteni sulu una famigghia: Asteraceae.

Catigurìa:Butànica
Asteraceae

**Asteraceae** è na famigghia di chianti chî ciuri chi fa parti di l'òrdini: Asterales. Sta famigghia cunteni lu gèniri Aster, d'unni pigghia lu sò nomu chi rifirisci â forma comu na stidda dî soi ciuri.

Catigurìa:Butànica
Crisantemu

Lu **crisantemu** (nomu tassinòmicu: *Chrysanthemum*) è nu gèniri di chianti chî ciuri chi cunteni 30 speci e chi apparteni â famigghia Asteraceae. S'attròvanu nta l'Asia e lu nord-est di l'Europa. 

## Nnâ littiratura

Lu pueta sicilianu, Sarvaturi Camilleri, parra di stu ciuri ntâ sò puisìa: *Diciottu Jaròfuli*.

:Cianciulina a punenti
:la luna, jancu crisantemu,
:e chiovi.
:Nuvembri, accanto di lu focu, campa
:di li ricordi di la primavera.

## Rifirimenti
* *Arba Sicula*, Vol. 2, 1980 (la puisìa di Sarbaturi Camilleri).

Catigurìa:Butànica
Lista di gruppi (A)

*Abba
*Adam and the Ants
*Aerosmith
*Alice Cooper
*Animals, the
*Arancia Sonora, na banna siciliana
*Average White Band

Catigurìa:Gruppi musicali
491

## Abbinimenti
* Ntô duminiu puliticu dâ Sicilia l'Ostrogoti pigghianu lu postu dê Vànnali.
## Nasciuti
## Morti

Catigurìa:Sèculu V
Lista di gruppi (C)

*Catatonia, gruppu britànnicu
*Creedence Clearwater Revival, nu gruppu miricanu di pop rock e folk rock

Catigurìa:Gruppi musicali
Lista di gruppi (E)

*Electronic Light Orchestra, nu gruppu ngrisi di pop rock
*Evanescence, nu gruppu ngrisi di alternative metal

Catigurìa:Gruppi musicali
Cumuna di Malta

Dû 1993 cci hannu statu 68 **cumuna di Malta** (o **cunzigghi lucali** o **lucalitati**). Si tràttanu dâ forma cchiù locàli di cuvernu lucali dû paisi, ricurdannu ca rapprisenta chidda cchiù 'mpurtanti prima di lu liveddu nazziunali. Li vari cumuna vennu ammustrati ccassutta:

## Lijami sterni
*Pàgina cuvirnativa supra l'amministrazzioni lucali
*Lista di siti dî Cumuna
Lista di gruppi (B)

*Bachman-Turner Overdrive, nu gruppu di hard rock
*Bad Company, nu gruppu di hard rock
*Bangles, the
*Bay City Rollers, nu gruppu scuzzisi di Pop rock
*Beach Boys, the, nu gruppu miricanu di Pop rock
*Li Beans, gruppu catanisi di musica pop
*Beastie Boys, the
*Beatles, the, nu gruppu ngrisi di Pop rock e Mùsica rock
*Bee Gees, the, nu gruppu australianu di Pop rock
*Black Sabbath, nu gruppu ngrisi di Heavy metal
*Blondie, nu gruppu miricanu di Pop rock
*Boikot, nu gruppu spagnolu

Catigurìa:Gruppi musicali
Lista di gruppi (0-9-ntirpunzioni)

* 30 Seconds to Mars, nu gruppu di Hard Rock
* 883, nu gruppu di Pop Rock

Catigurìa:Gruppi musicali
Lista di gruppi (L)

* Lacuna Coil
* Lordi, gruppu finlandisi chi vinciu lu fetival di l'Euruvisioni ntô 2006.

Catigurìa:Gruppi musicali
Lista di gruppi (R)

* Racey, nu gruppu di pop rock
* The Rolling Stones, gruppu storicu di pop rock 
Catigurìa:Gruppi musicali
Lista di gruppi (Y)

* Yes (gruppu musicali), nu gruppu ngrisi di mùsica alittrònica/rock prugrissivu 

Catigurìa:Gruppi musicali
Octave Mirbeau

**Octave Mirbeau** (1848–1917) è nu giurnalista e scritturi francisi. E' cèlibbri pi li sò romanzi, :fr:Le_Jardin_des_supplices (1899) e :fr:Le_Journal_d%27une_femme_de_chambre (1900).

## Vita
Uomu di littri ‘mpignatu, Octave Mirbeau scrissa romanzi, cunti, opiri tiatrali e fu macari giornalista e criticu d’arti. Nasciu a Trévières (Calvados) nò 1848 e muriu a Pariggi ntô 1917. Figghiu di miedicu, crisciu a Rémalard (Orna) e studiau nò colleggiu dè Gesuiti di Vannes. Duoppu u diploma, stetta tra Parigi, unni studiava liggi, e Rémalard, unni addivintau nutaru.
Duranti a guerra do 1870 fu nò riggimentu di l’Orna e appò ficia u segretariu pì u deputatu Henri Dugué ; accussì accuminciau a scriviri di politica. Nò 1874 accuminciau a scriviri di arti e a partiri dò 1881 pubblicau nà puocu di romanzi e cunti cù nomi ca si nvintava. Duoppu aviri scrittu a favuri di Napuliuni e dà destra, fu libero di scriviri pì addifenniri i so ideali a livellu eticu e esteticu né giurnali chiù ‘mportanti da so epoca. Nò 1887 si maritau cù Alice Regnault, ca avia statu nà attrici e ndo 1886 accuminciau a pubblicari romanzi cò so veru nomi.

Fu anarchico, contru a monarchia, a favuri da libertà e addifinniu Dreyfus. Nò 1905 fu a fauri dà rivoluzioni dà Russia e duranti a prima guerra mondiali fu malatu e tantu afflittu ca addivintau ‘ncapaci di scriviri.

## Òpiri
### Romanzi
* *Le Calvaire* (*U Calvariu*) (1886).
* *L'Abbé Jules* (*Don Giuliu*) (1888).
* *Sébastien Roch* (1890). 
* *Dans le ciel* (*Nò cielu*) (1892-1893).
* *Le Jardin des supplices* (*U giardinu dè peni*) (1899).
* *[[Le Journal d'une femme de chambre]]* (*U diariu di nà criata*) (1900).
* *Les 21 jours d'un neurasthénique* (*I 21 iorna di nù spustatu*) (1901).
* *La 628-E8* (*A machina 628-E8*) (1907)
* *Dingo* (*U cani Dingo*).
* *Un gentilhomme* (1919).

### Tiatru
* *Les Mauvais bergers* (*I mala picurari*) (1897).
* *Les affaires sont les affaires* (*L’affari su l’affari*) (1903).
* *Farces et moralités* (*Farsi e moralità*) (1904).
* *Le Foyer* (*U fucularu*) (1908).

### Cunti
* *La Pipe de cidre* (*A vutti di sidru*) (1920).
* *Contes cruels* (*Cunti crudeli*) (1990).
* *Contes drôles* (*Cunti spiritusi*) (1995).
* *Mémoire pour un avocat* (*Appunti pì n’avvocatu*) (2005).

### Critica d'arti
* *[[Combats esthétiques]]* (*Battagghi pì l’estetica*) (1993).
* *Combats littéraires* (*Battagghi pà litteratura*) (2006).

### Scritti di pulitica
* *La Grève des électeurs* (*U sciopiru dè vutanti*) (1888).
* *Combats politiques* (*Battagghi pà pulitica*) (1990).
* *L'Affaire Dreyfus* (*L’affari Dreyfus*) (1991).
* *Lettres de l'Inde* (*I littri di L’India*) (1993).
* *L'Amour de la femme vénale* (*L’amuri dà fimmina venali*) (1994).
* *Chroniques du Diable* (*Cronichi do diavulu*) (1995).

### Currispunnenza
* *Lettres à Alfred Bansard des Bois* (*Littri a Alfred Bansard des Bois*) (1989).
* *Currispunnenza cù Auguste Rodin* (1988), *Claude Monet* (1990), *Camille Pissarro* (1990), *Jules Huret* (2009). 

## Liami esterni

* Société Octave Mirbeau.
* ''Dictionnaire Octave Mirbeau''.

Mirbeau, Octave
Mirbeau, Octave
Mirbeau, Octave
Mirbeau, Octave
Mirbeau, Octave
Mirbeau, Octave
Aràldica

L' **aràldica** è na disciprina ca studia li nzegni e li stemmi di li casati nubbiliari.

Catigurìa:Aràldica
Triquetra

La **triquetra** è na fiura simmòlica furmata di tri jammi ca pàrtinu di nu centru cumuni, d'orìggini urintali, friquenti ntâ munitazzioni greca o rumana. 

Catigurìa:Sìmmuli
Grecu

*pi àutri significati di grecu taliati [[Grecu (disambigua)]]*

Lu **grecu** è lu nativu o abbitanti dâ Grecia. Puru lu nativu o abbitanti di l’antica Grecia metrupulitana e dî sò culoni è chiamatu d'accussì.

Catigurìa:Abbitanti
Catigurìa:Pòpuli
Catigurìa:Grecia
Catigurìa:Antichitati
Ìsula di Man

L**Ìsula di Man** o di **Mann** o **Manx** (***Isle of Man*** n Ngrisi, ***Ellan Vannin*** o ***Mannin*** n Mannisi) è n’ìsula situata ntô Mari d'Irlanna. 

Supra lu chianu pulìticu, idda nun fa parti di lu Regnu Unitu né di l'Unioni Europea, ma è na dipinnenza dâ munarchìa britànnica.

## Giugrafìa
L'ìsula havi na supirfici di 572 Km2 e chî sò 76.300 abbitanti havi na dinzitati di 133 abbitanti/Km2. È na dipinnenza dâ Curuna Britànnica e l'enti cuvirnativi hannu seggi a Douglas (23.500 ab.), la capitali, e ntê citati d'Onchan 8.650 abbitanti. e Ramsey 6.900 abbitanti.

## Lu Triskelion
[thumb|right|200px|[Targa automubbilìstica, cû trisceli]]

L’anticu mblema di l’Ìsula di Man canusciutu di sèculi è lu Trisceli - na fiura furmata di tri jammi piegati, ogniduna cu nu spiruni, ca pàrtinu di nu centru cumuni. Nun asisti una mmàggini ufficiali, poichì è raffiuratu cu diversi varianti supra la stampa di cuvernu, supra li muniti, supra li banneri, supra li pubbricazzioni turìstichi.

Catigurìa:Tirrituriu dipinnenti di Regnu Unitu
Gesuiti

Li **Gesuiti** sunnu n'òrdini riliggiusu funnatu di santu Gnazziu di Loyola ntô 1534.

Catigurìa:Riliggiuni
Miguel de Cervantes

:

**Miguel de Cervantes** (29 di sittèmmiru 1547 – 23 di aprili 1616), fu nu scritturi spagnolu, auturi di lu cèlibbri *[[Don Chisciotti dâ Mancia]]*.  Stu rumanzu fu l'estru di Giuvanni Meli a scrìviri la sò puisìa èpica:  *[[Don Chisciotti e Sanciu Panza]]*.  Ntô primu versu di l'argumentu, Meli scrivi:
:Musa, canta l'Eroi; già l'umbra audaci
:di Don Chisciotti mi circunna tuttu;
:ardi di sdegnu chi Scervantes taci,
:di tant'àutri prodizzi 'un ni fa muttu:

N'àutru culligamentu ntirissanti câ littiratura siciliana è ca Cervantes canuscìu lu scritturi sicilianu, Antoniu Vinizzianu.  Iddi vineru acchiappati e ncarzarati di cursari 'n Algirìa e dunca addivintaru amici.

## Rifirimenti


Cervantes, Miguel de
Cervantes, Miguel de
Cervantes, Miguel de
Sàtira

La **sàtira** è na cumpusizzioni puètica ch'elàbbura cu ntenti muraliggianti e crìtici, aspetti, fiuri e ammienti culturali e suciali, cu toni ca vàrianu di l’irunìa, â mmittiva, â dinunza.

La **satira** havi spissu n'obbiettivu di criticari futtennusi dû suggettu ('nnividui, urganizzazzioni, partiti pulitici, Stati, riliggiuni, ecc.), spissu cu la ntinzioni di pruvucari nu canciamentu.

Si pò esprimiri n forma littiraria, puetica, oppuru n forma di arti figurativa, comu è lu casu dâ stampa quotidiana, unni spissu li nutizzi n prima pàggina sunnu accumpagnati di na vignetta satirica supra n'argumentu d'attualitati.

Giniralmenti si attribbuisci la patirnitati dâ satira ô pueta arcaicu latinu Lucilius.

## Talìa puru

*Charlie Hebdo

Catigurìa:Arti

Catigurìa:Puisìa
Catigurìa:Littiratura
Pseudònimu

Lu **pseudònimu** è nu nomu fittizziu (nomu d'arti) sutta cui na pirsuna scegghi di svòlciri la propia attivitati speci n campu littirariu, artìsticu o dû spittàculu.

Catigurìa:Spittàculu
Catigurìa:Littiratura
Capu Lilibbeu

Lu **Capu Lilibbeu** è punta strema uccidintali dâ costa siciliana. E' nu prumuntoriu rucciusu.

Lu Capu Lilibbeu, lu cchiù vicinu a l'Àfrica (iddu prutenni versu Cartàggini, divinni pî giògrafi lu cchiù miridiunali ntâ Sicilia.

Catigurìa:Capi cèlibbri
Catigurìa:Sicilia
Edipu (Voltaire)

**Edipu** (*Oedipe*) è na traggedia di Françoise-Marie Arouet (zoè "Voltaire"), rapprisintata ntô 1718. 

Òpira nun veru significativa, ca nun tenta mancu di turnari â simpricitati greca. Agghiunci a lu nùcriu principali, l'amuri di Filottete pi Jucasta.
Tuttavìa, l'òpera fu accugghiuta di nu successu di pùbbricu, signannu lu nizziu furtunatu dâ sò attivitati tiatrali. vive la france

Catigurìa:Òpiri
Agavaceae

**Agavaceae** è na famigghia di chianti di cui cci appartèninu tanti chi càmpanu ntô sdisertu e nni àutri banni sdisicchi comu li gènira agave e yucca. Si nn'attròvanu tra 550-600 speci chi fannu parti di 18 gènira.

## Gènira
*[[Agave]]* (zabbara, zammara, centuspati)
*[[Anemarrhena]]*
*[[Anthericum]]*
*[[Behnia]]*
*[[Beschorneria]]*
*[[Bravoa]]*
*[[Camassia]]*
*[[Chlorogalum]]*
*[[Chlorophytum]]*
*[[Clistoyucca]]*
*[[Eremocrinum]]*
*[[Furcraea]]*
*[[Herreria]]*
*[[Hesperaloë]]*
*[[Hesperocallis]]*
*[[Hesperoyucca]]*
*[[Hosta]]*
*[[Littaea]]*
*[[Manfreda]]*
*[[Polianthes]]*
*[[Prochnyanthes]]*
*[[Pseudobravoa]]*
*[[Samuela]]*
*[[Yucca]]*

## Liami sterni

* Agavaceae

Catigurìa:Chianti